text: Lillebælt spærres for sejlads i perioder
  09 maj 2014 kl. 15.16
  Et område ved den gamle Lillebæltsbro bliver i perioder spærret for sejlads i ugerne efter EU-valget. De gamle højspændingsledninger skal tages ned.
  De fire højspændingsmaster krydser Lillebælt, men de er ikke længere i brug. Derfor firer Energinet.dk de tonstunge ledninger ned på bunden af bæltet. Herefter rulles de op på den jyske side af bæltet.
  - Bæltet spærres af for de sejlendes sikkerheds skyld, men vi spærrer kun af i op til fire timer ad gangen i ti dage i den periode. Vi beklager for de gener, vores arbejde må medføre. Samtidig anmoder vi alle sejlende om at holde sig orienteret om forholdene i området i denne periode, siger projektleder Bjarke Jensen.
  Energinet.dk har planlagt ti afspærringer fra kl. 10 til 14. Se nedenstående tidsplan for afspærring:
  26. maj28. maj3. juni10. juni12. juni16. juni18. juni20. juni24. juni26. juniDer gøres opmærksom på, at vejrforhold og uforudsete hændelser kan medføre ændringer i afspærringsperioderne. Få seneste nyt om arbejdet på www.energinet.dk/lillebaeltnyhederAfspærringen er meddelt i Efterretninger for Søfarende. Få dagen inden arbejdetbegynder, vil navigationsadvarslerne blive gentaget med de seneste detaljer og eventuelle ændringer.Under arbejdet udsendes navigationsadvarsler på VHF kanal 16, DRteksttv side 428 og Søfartsstyrelsens SejlSikkert app.
  
  